13.1.2023
SK
Úradný vestník Európskej únie
L 12/15
prípadoch významné (25).
Komisia potvrdila aj to, že opatrenia v rámci nástroja na ochranu obchodu v prípade ocele mali podobný účinok, keď ich uložili tretie krajiny.
Vo vzorke 26 posudzovaných prípadov (26) Komisia potvrdila, že zníženie dovozu bolo v priemere 73 % a že relevantné boli aj ovplyvnené objemy (27).
Uložením opatrení v rámci nástroja na ochranu obchodu tretími krajinami sa preto znížil objem vývozu do týchto krajín, ktorý bol aspoň čiastočne smerovaný na trh Únie.
20.
Okrem toho ďalším súborom údajov preukazujúcich jasnú spojitosť medzi zvyšujúcim sa počtom opatrení na ochranu obchodu v tretích krajinách a nárastom dovozu na trh Únie sú opačné trendy vývozu hlavných krajín vyvážajúcich oceľ do Únie, ktoré sú vysvetlené v odôvodnení 3 (28).
Vzhľadom na veľké množstvo opatrení na ochranu obchodu uložených tretími krajinami a na účinok, ktorý majú na objemy dovozu do krajín, ktoré uložili opatrenie (ako sa podrobne opisuje v odôvodneniach 18 a 19), tento trend potvrdzuje, že ich schopnosť vyvážať do tretích krajín bola značne obmedzená.
Preto sa snažili tieto dodatočné objemy (ovplyvnené aj nadmernou kapacitou) umiestňovať na atraktívny trh Únie, ktorý v dôsledku toho v tom istom období zaznamenal konzistentný nárast dovozu, a to podstatne vyšším tempom než vývoj spotreby.
21.
Tieto trendy názorne ukazuje nasledujúci graf (29).
(25) Týmito opatreniami sa ovplyvnilo približne 15 miliónov ton kombinovaného dovozu, z ktorých len o niečo viac ako 2 milióny ton naďalej vstupovalo na trh po uložení opatrení.
Podrobnosti sú uvedené v zázname do spisu, tabuľke 2.
(26) Pozri záznam do spisu z 30. novembra 2022, tabuľku 3.
(27) Na to, aby bolo možné uložiť opatrenie v rámci nástroja na ochranu obchodu, musia byť objemy, ktorých sa týka každé prešetrovanie, nad úrovňou de minimis.
S oceľou sa navyše obchoduje obvykle v pomerne veľkých objemoch, ako vidno na príkladoch z praxe nástroja na ochranu obchodu v EÚ a zo vzorky prípadov opatrení v rámci nástroja na ochranu obchodu v iných tretích krajinách.
(28) Tieto krajiny konzistentne predstavovali v období prešetrovania približne 75 % celkového dovozu do Únie.
(29) Zdroj: dovoz do Únie: Eurostat; opatrenia v rámci nástroja na ochranu obchodu: WTO, Integrovaný portál pre obchodné informácie (I-TIP).